Turistička zajednica Općine Funtana sukladno Zakonu o turističkim zajednicama do kraja tekuće godine donosi Program rada i financijski plan za 2018. godinu. Kako bi se predani programi manifestacija razmotrili u sklopu donošenja plana kojeg usvaja Skupština, Turistička zajednica Općine Funtana objavljuje

**JAVNI POZIV**

**za podnošenje ZAHTJEVA za dodjelu potpore manifestacijama**

**u 2019. godini**

**I.** Predmet Javnog poziva je dodjela bespovratnih novčanih sredstava Turističke zajednice Općine Funtana (dalje u tekstu: TZO Funtana) za manifestacije koje doprinose sljedećim ciljevima:

- unapređenju/obogaćivanju turističkog proizvoda/ponude destinacije Funtana

- stvaranju prepoznatljivog imidža turizma Funtane,

- razvoju sadržaja koji omogućavaju produženje turističke sezone.

**II.** Sredstva potpore odobravat će se za organizaciju i realizaciju manifestacija iz

točke I., i to za:

1. ZABAVA

2. SPORT:

2.1. Bike

2.2 Nogomet

2.3 Tenis

2.4 Outdoor

2.5 Ostalo

3. KULTURA

4. GOURMET

5. OSTALO

**III.** Sredstva potpore **ne mogu se dodijeliti i koristiti za**:

- troškove redovnog poslovanja organizatora manifestacije (plaće i ostala primanja

zaposlenih, troškove prijevoza i putovanja, studijska putovanja, pokriće gubitaka,

poreze i doprinose, kamate na kredite, carinske i uvozne pristojbe ili bilo koje druge

naknade),

- izradu studija, elaborata, projektne i druge dokumentacije,

- sve druge troškove koji nisu vezani za realizaciju kandidirane manifestacije.

**IV.** Za sredstva potpore mogu se kandidirati pravne i fizičke osobe – trgovačka društva, obrti, zadruge, udruge, ustanove, ostale pravne i fizičke osobe (dalje u tekstu: Organizator).

**V.** Kriteriji za odobravanje potpore TZO Funtana su:

* kvalitetna priprema i realizacija manifestacije (jasno definiran cilj i sadržaj/program),
* značaj manifestacije za razvoj i doprinos obogaćivanju turističke ponude i produženju sezone u destinaciji Funtana
* procjena učinaka manifestacije na povećanje turističkog prometa,
* iskustvo i sposobnost organizatora manifestacije za kvalitetnu realizaciju,
* sudjelovanje interesnih subjekata javnog i privatnog sektora u organizaciji i realizaciji manifestacije,
* osigurano financiranje manifestacije (vlastita sredstva organizatora i interesnih subjekata),
* odnos tražene potpore i vlastitih sredstava,
* tradicija održavanja manifestacije/održivost.

**VI.** Potrebna dokumentacija za kandidiranje manifestacija za potporu TZO Funtana:

1. obrazac ZAHTJEVA za dodjelu potpore manifestacijama koji je sastavni dio Javnog poziva (objavljen na internet stranicama TZO Funtana **www.funtana.com**),
2. dokaz o pravnom statusu organizatora manifestacije (preslika registra trgovačkog

društva, javne ustanove, zadruge, udruge, obrtnica);

**VII.** Organizatori manifestacije, kandidaturu s cjelokupnom dokumentacijom iz točke VI.,

**podnose Turističkoj zajednici općine Funtana najkasnije do 8. listopada 2018.**

**Kandidature s nepotpunom dokumentacijom i nepotpuno ispunjenim ZAHTJEVOM**

**za dodjelu potpore manifestacijama neće se razmatrati.**

**VIII.** Odluku o dodjeli sredstava potpore donosi Turističko vijeće TZO Funtana, temeljem

prijedloga Komisije za potpore manifestacijama.

Popis manifestacija kojima će biti odobrena potpora biti će objavljen na Internet stranicama TZO Funtana **www.funtana.com**

**IX.** S organizatorom kojem Turističko vijeće TZO Funtana odobri potporu, Ured TZO Funtana sklapa ugovor kojim se uređuju: način korištenja potpore, način praćenja realizacije manifestacije, isplata potpore, nadzor namjenskog korištenja potpore i druga pitanja vezana za organizaciju i realizaciju manifestacije i dodjelu potpore.

TZO Funtana ima pravo praćenja realizacije manifestacije i kontrole namjenskog trošenja sredstava. Ako TZO Funtana utvrdi nepravilnosti u korištenju potpore, naložit će organizatoru povrat potpore u dijelu u kojemu je utvrđena nepravilnost.

**X.** TZO Funtana će odobrena sredstva potpore doznačiti organizatoru nakon realizacije manifestacije i po primitku cjelokupne potrebne dokumentacije utvrđene ugovorom (izvješće o realizaciji manifestacije i utrošenim sredstvima potpore po vrstama, foto i/ili druga dokumentacija kojom se dokazuje realizacija manifestacije, računi izvođača/dobavljača i dokaznice/dokumenti kojima se dokazuje realizacija manifestacije).

**XI. ZAHTJEV za dodjelu potpore projektima** može biti dostavljen u elektronskom obliku na e-mail: info@funtana.com ili u pismenom obliku na adresu: Turistička zajednica općine Funtana, Bernarda Borisia 2, 52452 Funtana.

Javni poziv je otvoren od dana objave na Internet stranicama TZO Funtana na **www.funtana.com**